હાર્દિક પટેલ તેમજ અન્ય પાટીદારોની જેલમુક્તિ બાદ પાટીદારોમાં ફરી એક વખત અનામત આંદોલનને ચલાવવાનો જુવાળ ઉઠ્યો હોય તેવું લાગે છે. મહેસાણા જિલ્લાના 60 હજારથી વધુ પાટીદારોએ રવિવારના રોજ મોટી સંખ્યામાં માતા કુળદેવીનાં દર્શન કરીને કર્યા હતા. મોટી સંખ્યામાં પાટીદાર સમાજના ભાઇ-બહેનો ઉમટી પડતા વિસનગરના રસ્તાઓ ઉપર ફરીથી એક વખત પાટીદાર પાવર દેખાયો હતો. ઉલ્લેખનીય છે કે પાટીદારો તેમના આંદોલનના એક વર્ષ પૂર્ણ થતા ઓગસ્ટમાં મોટો કાર્યક્મ કરે તેવી શકયતા પણ છે.